Na Nyatefea Naɖo Wò Ƒometɔwo Ƒe Dzi Gbɔ
YESU KRISTO gblɔ na ŋutsu aɖe si di be yeadze eyome la be: “Yi afe me le wò fometɔwo gbɔ, eye nàgblɔ nu siwo katã Yehowa wɔ na wò, kple ale si wòkpɔ nublanui na wòe la na wo.” Ɣemaɣi la, ɖewohĩ Yesu nɔ Gadara, si le Galilea-fua fe anyieheɣedzefe gome. Yesu fe nya siawo ɖee fia be ese amegbetɔwo fe nɔnɔme vevi aɖe gɔme
Nɔnɔme ma kpɔtɔ le mía me egbea togbɔ be eɖea dzesi le nuto aɖewo me tɔwo ŋu wu bubuwo hã. Le esia ta ne míeva zu Mawu vavã Yehowa subɔlawo la, zi geɖe la, míedina be míagblɔ nu yeye siwo míesrɔ̃ la na míafe fometɔwo. Gake aleke míawɔ esiae? Aleke míawɔ nyatefea naɖo fometɔ siwo le xɔseha bubuwo me alo esiwo mele ɖeke me kura o la fe dzi gbɔ? Biblia na mɔfiame nyui siwo wɔa dɔ la mí.
“MÍEKPƆ MESIA LA”
Le fe alafa gbãtɔ me la, Andrea nye ame gbãtɔ siwo kpɔ Yesu dze sii be eyae nye Mesia la dometɔ ɖeka. Eye ame kae wògblɔ nu si wòkpɔ ŋu nya na enumake? Andrea “kpɔ ye ŋutɔ nɔvia Simon gbã, eye wògblɔ nɛ be: ‘Míekpɔ Mesia la’ (si gɔmee nye Kristo).” Andrea kplɔ Petro yi Yesu gbɔe eye wòto esia dzi na mɔnukpɔkpɔ su Petro si wòva zu Yesu fe nusrɔ̃la.
Anɔ abe fe ade megbe esi Petro nɔ Yopa la, wogblɔ nɛ be wòazɔ mɔ ayi Kaisarea le dziehe ɖe Kornelio si nye asrafomegã aɖe feme. Ame kawoe Petro kpɔ wofo fu ɖe afea me? “Kornelio . . . nɔ mɔ kpɔm na [Petro kple efe mɔzɔhɛwo], eye wòyɔ efe fometɔwo kple xɔlɔ̃ veviwo fo fu.” Kornelio to esia dzi ʋu mɔnukpɔkpɔ ɖi na efe fometɔwo be woaɖo to Petro eye woanɔ te ɖe nya siwo wose dzi awɔ nyametsotso.
Nu kae míate ŋu asrɔ̃ tso ale si Andrea kple Kornelio wɔ nu ɖe wofe fometɔwo ŋu me?
Andrea kple Kornelio memia nu ɖe nyaa dzi kple susu be fometɔawo ava see gbe ɖeka o. Andrea ŋutɔe ɖe Petro fia Yesu, eye Kornelio hã wɔ ɖoɖo na efe fometɔwo be woase nya si nɔ Petro si. Gake Andrea kple Kornelio mefo nya ɖe wofe fometɔawo nu alo to ayemɔ dzi be woava zu Kristo yomedzelawo o. Èkpɔ nusɔsrɔ̃ si le eme na mía? Anyo ŋutɔ ne míewɔ nu nenema. Míate ŋu aka nu siwo míesrɔ̃ la ta na míafe fometɔwo, eye míawɔ ɖoɖo na wo be woasrɔ̃ Biblia me nyatefea ahadze si nɔviwo aɖewo. Ke hã ele be míade bubu tiatiawɔblɔɖe si le wo si la ŋu eye míafo asa na nyafofo ɖe wo nu madzemadzee. Be míakpɔ ale si míate ŋu akpe ɖe míafe fometɔwo ŋu la, mina míadzro Jürgen kple Petra, siwo nye atsu kple asi le Germany, fe kpɔɖeŋu me kpɔ.
Yehowa Ðasefowo srɔ̃ Biblia kple Petra eye wòxɔ nyɔnyrɔ le ɣeyiɣi aɖe megbe. Srɔ̃a ŋutsu Jürgen nye asrafomegã. Gbã la, medzɔ dzi na Jürgen be ye srɔ̃ zu Ðasefo o. Gake le ɣeyiɣi aɖe megbe la, eva kpɔe dze sii be Ðasefowoe fiaa Biblia me nyatefea. Eya hã tsɔ efe agbe ɖe adzɔgbe na Yehowa, eye wònye hamemetsitsi egbea. Aɖaŋu kae wòɖo ku ɖe ale si míawɔ ana nyatefea naɖo fometɔ siwo le xɔseha bubuwo me fe dzi gbɔ ŋu?
Jürgen gblɔ be: “Mele be míazi nyaa ɖe míafe fometɔwo dzi alo alɔ subɔsubɔnyawo akɔ ɖe wo dzi o. Ðeko ema wɔwɔ ana woaɖe to ɖa kura. Ðe wòle be míanɔ fe kam nyawo vivivi ŋuɖɔɖotɔe boŋ. Eɖea vi hã ŋutɔ ne míena nɔvi siwo kple míafe fometɔawo nye hatiwo eye nu ɖeka tɔgbi wɔwɔ dzɔa dzi na wo la dze xɔ̃. Esia wɔwɔ ate wo ɖe mía ŋu.”
Apostolo Petro kple Kornelio fe fometɔwo xɔ Biblia me gbedeasia kaba. Gake le fe alafa gbãtɔ me tɔ bubu geɖe siwo se Biblia me gbedeasia gome la, exɔ ɣeyiɣi geɖe hafi wowɔ nyametsotso.
KE YESU NƆVIWO YA ÐE?
Esime Yesu nɔ gbefã ɖem le dutofo la, efe fometɔ geɖe xɔ edzi se. Le kpɔɖeŋu me, anɔ eme be apostolo Yakobo kple Yohanes kpakple Yesu wonye nɔgãnɔɖiviwo, eye apostolo eve mawo dada Salome nye Yesu dada nɔvinyɔnu. Eye anye be Salome hã nɔ “nyɔnu bubu geɖewo, siwo tsɔ wofe nunɔamesiwo nɔ [Yesu kple efe apostoloawo] subɔm” la dome.
Gake Yesu fe fometɔ bubuwo mexɔ edzi se enumake o. Le kpɔɖeŋu me, abe fe ɖeka kple edzivɔ ene le Yesu fe nyɔnyrɔxɔxɔ megbe la, amehawo fo fu ɖe afe aɖe me nɔ efe nyawo sem. “Ke esi efe fometɔwo see la, wodo go yi elé ge, elabena wonɔ gbɔgblɔm be: ‘Efe tagbɔ le gbegblẽm.’” Ɣeyiɣi aɖe megbe esi Yesu nɔviwo bia nyae tso efe mɔzɔɖoɖowo ŋu la, meɖo eŋu na wo tẽe o. Nu ka tae? Elabena “le nyatefe me la, nɔviawo menɔ eɖem nɔ fiafiam be yewoxɔ edzi se o.”
Nu kae míate ŋu asrɔ̃ tso ale si Yesu wɔ nu ɖe efe fometɔwo ŋu me? Medo dziku esi wo dometɔ aɖewo gblɔ be efe tagbɔ le gbegblẽm o. Esi Yesu ku eye wofɔe ɖe tsitre megbe gɔ̃ hã la, ede dzi fo na efe fometɔawo esi wòɖe eɖokui fia dadavia Yakobo. Edze abe emae kpe ɖe Yakobo sia kple Yesu dadavi bubuwo ŋu be wova xɔe se be eyae nye Mesia la ene. Eya ta wonɔ apostoloawo kple ame bubu siwo kpe ta le dzifoxɔa dzi le Yerusalem la dome, eye kakaɖedzitɔe la, wokɔ gbɔgbɔ kɔkɔe la ɖe woawo hã dzi. Emegbe mɔnukpɔkpɔ wɔnukuwo su Yakobo kple Yuda, si hã nye Yesu dadavi bubu, si.
AME AÐEWO HIÃ ƔEYIƔI GEÐE
Abe ale si wònɔ le fe alafa gbãtɔ me ene la, egbea ehiã be míana ɣeyiɣi geɖe míafe fometɔ aɖewo be woava agbemɔa dzi. Le kpɔɖeŋu me, bu Roswitha si nye Roma Katolikotɔ dovevienu aɖe esime srɔ̃a ŋutsu xɔ nyɔnyrɔ zu Yehowa Ðasefo le fe 1978 me ŋu kpɔ. Esi Roswitha ka ɖe nu siwo wòxɔ se dzi ta la, etsi tre ɖe srɔ̃a ŋu vevie gbã. Gake le fe aɖewo megbe la, efe nɔnɔme va trɔ esi wòkpɔe dze sii be nu siwo fiam Ðasefoawo le lae nye nyatefea. Exɔ nyɔnyrɔ le fe 2003 me. Nu kae na wòtrɔ efe nɔnɔme? Le esi Roswitha srɔ̃ nado dziku ɖe eŋu esime wònɔ tsitre tsim ɖe eŋu tefe la, egbɔ dzi ɖi nɛ be wòatrɔ susu. Aɖaŋu kae Roswitha ɖo? “Nu nyui geɖewo ado tso eme ne míegbɔ dzi ɖi blewu, gagbɔ dzi ɖi hegagbɔ dzi ɖi ake.”
Monika xɔ nyɔnyrɔ le fe 1974 me, eye anɔ fe ewo megbe la, via ŋutsu eveawo hã zu Ðasefowo. Gake togbɔ be srɔ̃a Hans metsi tre ɖe wo ŋu o hã la, fe 2006 me hafi wòva xɔ nyɔnyrɔ. Aɖaŋu kae fome sia ɖo le nutefekpɔkpɔ sia megbe? Wogblɔ be: “Ku ɖe Yehowa ŋu nutefewɔwɔtɔe, eye nàlé wò dzixɔsewo me ɖe asi sesĩe tamanamanae.” Ke hã enɔ vevie be woaka ɖe edzi na Hans ɣesiaɣi be yewogalɔ̃e kokoko. Eye womebu mɔkpɔkpɔ hesusui be mate ŋu axɔ nyatefea gbeɖe o.
NA NYATEƑEA ƑE TSI NAFA DZI NA WO
Gbe ɖeka la, Yesu gblɔ be nyatefea fe gbedeasia le abe tsi si naa agbe mavɔ ame ene. (Yoh. 4:13, 14) Míedi be nyatefea fe tsi fafɛ si me dza la nono nafa dzi na míafe fometɔwo. Míadi gbeɖe be tsia naklẽ li wo le esi míele wo dzi zim be woano gbogbo aɖe enumake ta o. Ale si míeɖea míafe dzixɔsewo me na woe ana wòafa dzi na wo loo alo aklẽ li wo. Biblia gblɔ be, “ame dzɔdzɔe fe dzi bua tame, ne wòaɖo nya ŋu,” eye be “nugɔmesela fe dzi nana efe nù dzea nunya, eye efe nuyiwo dzia nufiame ɖe dzi.” Aleke míawɔ ɖe aɖaŋuɖoɖo siawo dzi?
Srɔ̃nyɔnu adi be yeaɖe yefe dzixɔsewo me na ye srɔ̃. Ne ‘ebua tame hafi ɖoa nya ŋu’ la, afo nu ŋuɖɔɖotɔe eye mana nyawo nanɔ dodom le enu gbẽgbẽgbẽ o. Mawɔ eɖokui ame dzɔdzɔe akpa alo abui be yenyo wu ye srɔ̃ o. Nya siwo ŋu wòabu nyuie hafi agblɔ la ana gbɔɖeme srɔ̃a ahana ŋutifafa nanɔ afea me. Ɣekaɣie srɔ̃a ɖea dzi ɖi eye wotea ŋu tena ɖe eŋu bɔbɔe? Nu kawo ŋue wòlɔ̃a dzeɖoɖo tsoe, eye nyati kawo xexlẽe doa dzidzɔ nɛ? Ðe wòtsɔa ɖe le dzɔdzɔmeŋutinunya, dunyahehe alo kamedefefe mea? Aleke wòanyɔ efe ɖetsɔleme ɖe Biblia ŋu evɔ le ɣeyiɣi ma ke me la wòade bubu efe seselelãmewo kple susuwo ŋu? Nyabiase siawo ŋu bubu akpe ɖe srɔ̃nyɔnua ŋu wòafo nu ahawɔ nu le nunya me.
Menye míafe dzixɔsewo me ɖeɖe vivivi na fometɔ siwo menye Ðasefowo haɖe o ɖeɖe koe nana nyatefea ɖoa wofe dzi gbɔ o. Ele be agbenɔnɔ nyui nakpe ɖe nya siwo míegblɔna ŋu.
NƆ AGBE NYUI
Jürgen si míeyɔ le gɔmedzedzea gblɔ be: “Wɔ ɖe Biblia fe mɔfiamewo dzi gbe sia gbe. Esia nye mɔ nyui si dzi nàto ana wò fometɔa nabu tame togbɔ be malɔ̃ ɖe wò nyawo dzi tututu o hã.” Hans si xɔ nyɔnyrɔ anɔ fe 30 kloe le srɔ̃a nyɔnu fe nyɔnyrɔxɔxɔ megbe la lɔ̃ ɖe esia dzi. Egblɔ be: “Kristotɔwo fe agbenɔnɔ nyui le vevie, ale be fometɔa nakpɔ ŋusẽ nyui si nyatefea le kpɔkpɔm ɖe míafe agbe dzi.” Ele be míafe fometɔwo nate ŋu akpɔe be míafe dzixɔsewo na míeto vovo tso ame bubuwo gbɔ le mɔ nyuitɔ nu, ke menye le mɔ gbegblẽ nu o.
Apostolo Petro ɖo aɖaŋu vevi aɖe na srɔ̃nyɔnu siwo srɔ̃wo nye dzimaxɔsetɔwo la be: “Mibɔbɔ mia ɖokui na mia ŋutɔwo mia srɔ̃wo, ale be ne wo dometɔ aɖewo meɖoa to nya la o la, wo srɔ̃wo fe agbenɔnɔ nya aɖeke magblɔmagblɔe naɖe wo, esi wokpɔa miafe agbenɔnɔ dzadzɛ kple bubu deto la ta. Eye migana miafe atsyɔ̃ɖoɖo nanye gotagome tɔ, to ɖafofo kple sikanuwo alo awudziwuiwo dodo me o, ke boŋ mina wòanye dzi me fe ame ɣaɣla le gbɔgbɔ fatu si nɔa anyi kpoo le atsyɔ̃ɖoɖo si megblẽna o me, si ŋu asixɔxɔ gã le le Mawu ŋkume.”
Petro gblɔ be srɔ̃nyɔnu fe agbenɔnɔ nyui ate ŋu akpɔ ŋusẽ ɖe srɔ̃a dzi. Esi Ŋɔŋlɔawo me mɔfiame ma le susu me na nɔvinyɔnu Christa ta la, tso esime wòxɔ nyɔnyrɔ le fe 1972 me kee wòle agbagba dzem be yefe agbenɔnɔ nyui naʋã ye srɔ̃ fe dzi. Togbɔ be Ðasefowo srɔ̃ nu kple srɔ̃a kpɔ hã la, mexɔ nyatefea haɖe o. Edea Kristotɔwo fe kpekpe aɖewo eye eya kple hamea me tɔwo dome le nyuie. Nɔviawo hã dea bubu tiatiawɔblɔɖe si le esi ŋu. Aleke Christa le agbagba dzem be nyatefea naɖo efe dzi gbɔ?
Christa gblɔ be: “Meɖoe kplikpaa be malé Yehowa fe mɔwo me ɖe asi goŋgoŋ. Le ɣeyiɣi ma ke me la, mele agbagba dzem be mato nye agbenɔnɔ nyui dzi aɖe srɔ̃nye ‘nya aɖeke magblɔmagblɔe.’ Medzea agbagba ɖe sia ɖe be mawɔ ɖe efe didiwo dzi ne metsi tre ɖe Biblia fe mɔfiamewo ŋu o ko. Menya be eya ŋutɔe awɔ efe nyametsotso, eya ta megblẽ nya sia nya ɖe Yehowa si me.”
Christa fe kpɔɖeŋua na míekpɔ nu si tae wòle vevie be míada asɔ. Eléa fɔ ɖe mawusubɔsubɔ ŋu vevie, si fia be edea kpekpeawo edziedzi eye wòkpɔa gome le gbefãɖeɖedɔa me ale si wòate ŋui. Ke hã edana sɔna, esi wònyae be ye srɔ̃a hiã yefe lɔlɔ̃, ɣeyiɣi kple beléle ta. Ne míele nu wɔm kple míafe fometɔ siwo nye dzimaxɔsetɔwo la, anyo ŋutɔ be míada asɔ ahase nu gɔme na wo. Biblia gblɔ be: “Ɣeyiɣi li na nu sia nu.” Esia lɔ ɣeyiɣi si míazã ɖe fometɔwo ŋu, vevietɔ mía srɔ̃ siwo menye míafe haxɔsetɔwo o, la hã ɖe eme. Vovokpɔkpɔ ɖe mia nɔewo ŋu ʋua dzeɖoɖo fe mɔnuwo ɖi. Nutefekpɔkpɔwo ɖee fia be dzeɖoɖo nyuiwo ɖea akogotsitsi, amegbegblẽɖi alo ŋuʋaʋã fe seselelãmewo dzi kpɔtɔna.
MÈGABU MƆKPƆKPƆ GBEÐE O
Esi Holger kple efe fometɔ bubuwo xɔ nyɔnyrɔ la, fe 20 sɔŋ va yi hafi fofoa va xɔ nyɔnyrɔ. Holger gblɔ be: “Ele vevie be míana fometɔ ma nanya be míelɔ̃e eye míedoa gbe ɖa ɖe eta.” Christa hã gblɔ be ‘yemabu mɔkpɔkpɔ gbeɖe be ye srɔ̃ ava lɔ̃ Yehowa ahaxɔ nyatefea o.’ Ele be míabu susu nyui ɖe míafe fometɔ siwo mele Yehowa subɔm kpli mí haɖe o ŋu ɣesiaɣi, eye míagana mɔkpɔkpɔ nabu ɖe mí o.
Míafe taɖodzinue nye be fomedodo nyui nanɔ mía kple míafe fometɔwo dome, ale be woakpɔ nyatefea adze sii eye Biblia me gbedeasia naɖo wofe dzi gbɔ. Eye míawɔ nu le “tufafa kple bubu deto” me le nu sia nu me.
ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn